ai4bharat/Pralekha huggingface dataset:
نوجوانوں کے امور اور کھیل کود کی وزارت
وزیر کھیل جناب انوراگ ٹھاکر نے ورلڈ یوتھ آرچری چیمپئن شپ کے فاتحین سے ملاقات کی اور ریکارڈ تعداد میں تمغے جیتنے پر انھیں مبارکباد پیش کی۔
وزیر اعظم جناب نریندر مودی کے زمینی سطح پر صلاحیتوں کو ترقی دینے اور پروان چڑھانے کے وژن کے مطابق کیے گئے اقدامات کے نتائج سامنے آرہے ہیں: جناب انوراگ ٹھاکر
اہم نکتہ:
• ٹیم انڈیا نے پولینڈ کے شہر وروکلا میں منعقدہ تیر اندازی کے ایونٹ میں مجموعی طور پر 15 تمغے جیتے جن میں آٹھ طلائی، دو چاندی اور پانچ کانسی کے تمغے شامل ہیں۔
نوجوانوں کے امور اور کھیلوں کے مرکزی وزیر جناب انوراگ ٹھاکر نے منگل کو ایک تقریب کے دوران ورلڈ یوتھ آرچری چیمپئن شپ کے فاتحین سے بات چیت کی اور ملک کا فخر بننے پر انھیں مبارکباد دی۔ پولینڈ کے شہر وروکلا میں منعقدہ تیر اندازی کے ایونٹ میں ٹیم انڈیا نے مجموعی طور پر 15 تمغے جیتے جن میں آٹھ طلائی، دو چاندی اور پانچ کانسی کے تمغے شامل ہیں۔
جناب ٹھاکر نے ملک میں زمینی سطح پر موجود متنوع ٹیلنٹ کے ذخائر کی تعریف کی۔ "وزیر اعظم جناب نریندر مودی کے کھیلو انڈیا جیسی اسکیموں کی تشکیل کے وژن کے مطابق حلف اٹھانے والی پہل جس کا مقصد زمینی سطح کی صلاحیتوں کو فروغ دینا اور پروان چڑھانا ہے، کے نتیجے میں ایسے نتائج سامنے آرہےہیں۔ یہ دیکھ کر بہت اچھا لگا کہ ملک کے ہمارے بہت سے نوجوان تمام کھیلوں میں شہرت حاصل کر رہے ہیں اور اس سے ہمیں مستقبل کے لیے بڑی امیدیں ملتی ہیں۔ میں تمام نوجوان تیر اندازوں کو مبارکباد پیش کرتا ہوں اور مستقبل کے مقابلوں کے لیے نیک خواہشات کا اظہار کرتا ہوں۔ انھیں سینئر ٹیم میں جگہ بنانے اور اعلی کارکردگی کی سطح پر مقابلہ کرنے کے لیے ہر ممکن مدد دی جائے گی۔ "
گولڈ میڈلسٹوں میں کیڈٹ کمپاؤنڈ خواتین کی ٹیم، کیڈٹ کمپاؤنڈ مردوں کی ٹیم، جونیئر ری کرو مردوں کی ٹیم، کیڈٹ ری کرو مردوں کی ٹیم، کیڈٹ کمپاؤنڈ مردوں کی ٹیم، کیڈٹ ریکرو مخلوط ٹیم، جونیئر ریکرو مخلوط ٹیم اور کومولکا باری شامل تھے۔ کومولیکا باری نے جونیئر ریکرو خواتین کے انفرادی ایونٹ میں گولڈ میڈل جیتا ہے۔
انفرادی اور مخلوط ڈبلز مقابلوں میں دو گولڈ میڈل جیتنے والی کومولیکا نے 2019 کی عالمی کیڈٹ چیمپئن شپ میں بھی گولڈ میڈل جیتا تھا۔ کومولیکا اولمپک پوڈیم اسکیم  کور ٹیم کا حصہ ہے اور ٹاٹا اکیڈمی کی کھلاڑی ہے۔ وہ مارچ 2021 میں دہرادون میں منعقدہ 41 ویں این ٹی پی سی جونیئر تیر اندازی قومی چیمپئن شپ میں خواتین کی انفرادی ریکرو میں قومی چیمپئن بنی تھیں۔ کھیلو انڈیا گیمز کے دوران کومولیکا کی صلاحیتیں ابھریں اور وہ اسپورٹس انڈیا یوتھ گیمز 2019، 2020 کے علاوہ گذشتہ سال منعقدہ یونیورسٹی گیمز میں بھی سرفہرست رہیں۔
پولینڈ میں منعقدہ چیمپئن شپ کے سلور میڈلسٹوں میں کیڈٹ کمپاؤنڈ انفرادی ایونٹ جیتنے والی پریا گرجر اور کمپاؤنڈ جونیئر انفرادی  ایونٹ جیتنے والی ساکشی چودھری شامل تھیں۔ کانسی کا تمغہ جیتنے والوں میں کمپاؤنڈ کیڈٹ خواتین ایونٹ جیتنے والی پرنیت کور، کمپاؤنڈ جونیئر انفرادی  ایونٹ جیتنے والی رشبھ یادو، منجیری منوج الون اور بشل چانگمائی شامل تھیں جنھوں نے ریکرو کیڈٹ انفرادی  ایونٹ جیتا۔ منجیری بھی اس بھارتی ٹیم کا حصہ تھے جس نے خواتین کا ریکرو ایونٹ جیتا تھا۔
امور داخلہ کی وزارت
پولیس فورس میں صنفی تناسب
نئی دہلی،26؍جون،پولیس کی تحقیق و ترقی کے بیورو  کے ذریعے مرتب کردہ پولیس کی تنظیم کے اعداد وشمار کے مطابق ریاستوں ؍ مرکز کے زیر انتظام علاقوں میں یکم جنوری 2018 کو پولیس عملے کی حقیقی تعداد 1941473 تھی ، جس میں خواتین پولیس عملے کی تعداد 169550 تھی۔
امور داخلہ کے وزیر مملکت جناب جی کشن ریڈی نے آج راجیہ سبھا میں ایک سوال کے تحریری جواب میں ایوان کو مطلع کیا کہ ’’پولیس‘‘ ایک ریاستی معاملہ اور یہ بھارتی آئین کے ساتویں شیڈیول کی فہرست-2  میں شامل ہے۔ یہ بنیادی طور پر ریاستی حکومتوں ؍ مرکز کے تحت انتظامیہ کی ذمہ داری ہے کہ وہ صنفی توازن کو بہتر بنانے سمیت پولیس اصلاحات کے لئے اقدامات نافذ کرے۔ مرکز بھی ریاستوں کی پولیس فورس میں خواتین عملے کی تعداد 33 فیصد تک بڑھانے کے لئے ایڈائزری جاری کرتا ہے۔ اس کے علاوہ پولیس اسٹیشنوں پر تعینات خاتون پولیس عہدے داروں کے لئے ہاؤسنگ اور میڈیکل سہولیات اور ریسٹ روم جیسی سہولیات کے فلاحی اقدامات کو مستحکم کرنے کی بھی صلاح دی جاتی ہے تاکہ خواتین کو پولیس فورس میں شامل ہونے کے لئے ترغیب دی جاسکے۔
۔۔۔۔۔۔۔۔۔۔۔۔۔۔۔

U-2614
(Visitor Counter : 40
وزیراعظم کا دفتر
اقوام متحدہ جنرل اسمبلی کے نومنتخب صدر اور مالدیپ کے وزیر خارجہ عبداللہ شاہد نے 23 جولائی 2021 کو وزیر اعظم سے ملاقات کی
نئی دہلی، 23 جولائی 2021: اقوام متحدہ کی جنرل اسمبلی  کے 76ویں سیشن کے نو منتخب صدر اور مالدیپ کے وزیر خارجہ عالیجناب عبداللہ شاہد نے آج وزیر اعظم جناب نریندر مودی سے ملاقات کی۔
عالیجناب عبداللہ شاہد ، 7 جولائی 2021 کو نیویارک میں منعقدہ انتخابات کے بعد، اقوام متحدہ کی جنرل اسمبلی کے 76ویں نومنتخب صدر کی حیثیت سے بھارت کے دورے پر ہیں۔
وزیر اعظم نے عالیجناب عبداللہ شاہد کو انتخابات میں ان کی شاندار فتح کے لئے مبارکباد پیش کی، اور کہا کہ یہ کامیابی عالمی اسٹیج پر مالدیپ کے بڑھتے ہوئے قد کی عکاس ہے۔
وزیر اعظم نے ’امیدوں کی صدارت‘ کے لئے نومنتخب صدر کے ویژن اسٹیٹمنٹ پر ان کی ستائش کی اور ان کی صدارت کے دوران بھارت کی جانب سے انہیں مکمل حمایت اور تعاون کی یقین دہانی کرائی۔
وزیر اعظم نے دنیا کے موجودہ حقائق اور دنیا کی آبادی کی بڑی اکثریت کی توقعات کو پیش کرنے کے لئے اقوام متحدہ کے اداروں سمیت کثیر جہتی نظام میں اصلاحات کی اہمیت پر زور دیا۔
وزیر اعظم اور عالیجناب عبداللہ شاہد نے حالیہ برسوں میں بھارت ۔ مالدیپ کے مابین تعلقات میں تیز رفتار نمو کے بارے میں بھی تبادلہ خیالات کیے۔ وزیر اعظم نے اس امر پر اطمینان کا اظہار کیا کہ کووِڈ۔19 وبائی مرض کی بندشوں کے باوجود باہمی پروجیکٹوں کی بہتر انداز میں پیش رفت ہو رہی ہے۔ انہوں نے بھارت کی ہمسایے کو اولیت سے متعلق پالیسی ایس اے جی اے آر کے ویژن کے اہم ستون کے طور پر مالدیپ کی اہمیت کو اجاگر کیا۔
وزارت دفاع
جی 20 تِھنکیو دی انڈین نیوی کوئز - افق سے آگے بڑھیں
10 اور 11 ستمبر 2023 کو دو پریکٹس راؤنڈ
www.theindiannavyquiz.in
تمام مقابلہ کرنے والوں کو رجسٹریشن کی تفصیلات ای میل پر بھیج دی گئی ہیں
جی 20 كی غیر معمولی تِھنکیو ایونٹ جس كا جی20 سیکرٹریٹ، ہندوستانی بحریہ اور نیوی ویلفیئر اینڈ ویلنس ایسوسی ایشن  نے مشترکہ طور پر اہتمام کیا ہے ہزاروں نوجوان ذہنوں کو قومی اور بین الاقوامی سطح پر ایک حوصلہ افزا فکری تجربہ فراہم کرنے جا رہا ہے۔ کوئز کے قومی راؤنڈ میں 11700 سے زیادہ اسکولوں کے کلاس نہم تا دوازدہم تک كے اسکولی بچے حصہ لیں گے۔
اس فکری سفر کو شروع کرنے کے لیے پریکٹس كے دو راؤنڈ کیے جائیں گے، پہلا 10 ستمبر 2023 کو اور دوسرا 11 ستمبر 2023 کو ۔
پریکٹس كے ان راؤنڈز کو اس طرح ڈیزاءن كیا گیا ہے كہ ان میں چیلنج کرنے والے خاتمے کے راؤنڈز کی بنیاد رکھی جا سكے۔ اس سے شرکاء کو موقع ملتا ہے كہ وہ آگے مقابلے کی تیاری میں اپنے علم اور صلاحیتوں کو نکھارسكیں۔
جی 20 تِھنكیو کی ٹائم لائنز حسبِ ذیل ہیں:-
|
|
Ser.
|
|
Events Name
|
|
Date
|
|

|
|
Practice Rounds
|
|
10th and 11th Sep 23
|
|

|
|
Elimination Round 1
|
|
12th Sep 23
|
|

|
|
Elimination Round 2
|
|
03rd Oct 23
|
|

|
|
Online Quarter-finals
|
|
10th Oct 23
|
|

|
|
National Semi finals @ NCPA, Mumbai
|
|
17th Nov 23
|
|

|
|
National Finals @ Gateway of India, Mumbai
|
|
18th Nov 23
|
|

|
|
International Semi finals @ G20 Bhavan
|
|
21st Nov 23
|
|

|
|
International Finals @ India Gate, New Delhi
|
|
22nd Nov 23
جی20 تِھنكیو کا بین الاقوامی راؤنڈ جی 20+9 ممالک کے شاندار نوجوان ذہنوں کو اکٹھا کرے گا اور ہر ٹیم دو طلباء پر مشتمل ہوگی۔ اس عالمی اجتماع کا مقصد مشترکہ علم اور اشتراک کے ذریعے تمام جی 20 كےشراکت دار ممالک کے نوجوان شہریوں کے درمیان دوستی کے رشتے کو مضبوط کرنا ہے۔
اسکولوں کے لیے بغیر کسی رکاوٹ کے رجسٹریشن کو فعال اور سہولت فراہم کرنے اور ایونٹ سے متعلق جامع معلومات فراہم کرنے کی خاطر جی 20 تِھنكیو کے لیے ایک سرشار ویب سائٹ
[www.theindiannavyquiz.in]
شروع کی گئی ہے۔
ش ح۔ ع س۔ ک ا
(Visitor Counter : 76
وزارت دفاع
رکشا منتری نے نئی دہلی میں ایک اعلیٰ سطحی میٹنگ کے دوران شمالی سرحدپر مختلف بنیادی ڈھانچہ کے پروجیکٹوں کی تعمیر کی پیش رفت کا جائزہ لیا
تمام زی التوا پروجیکٹوں کو اعلیٰ ترجیح کی بنیاد پر پورا کیا جائے:جناب راجناتھ سنگھ
پروجیکٹوں کو فاسٹ- ٹریک پر لانے کے لئے سیکریٹریوں پر مشتمل ایک کمیٹی کی تشکیل
رکشا منتری جناب راجناتھ سنگھ نے 14مارچ 2023 کو نئی دہلی میں شمالی سرحدی علاقوں میں مختلف بنیادی ڈھانچے کے پروجیکٹوں کی تعمیر کے تعلق سے پیش رفت کا جائزہ لینے کے لئے ایک اعلیٰ سطحی میٹنگ کی صدارت کی ۔ رکشا منتری نے قومی سلامتی کے معاملوں میں ’مکمل ملک‘ وژن اپنائے جانے کی بات کہتے ہوئے تمام زیر التوا پروجیکٹوں کو اعلیٰ ترجیح کی بنیاد پر جلد مکمل کئے جانے پر زور دیا۔ زیر التوا پروجیکٹوں کو تیزی سے ٹریک پر لانے کے لئے سیکریٹریوں پر مشتمل ایک کمیٹی تشکیل دینے کا فیصلہ لیا گیا ہے، جو مستقل وقفےپر میٹنگ کرے گی۔
سڑک ٹرانسپورٹ اور قومی شاہراہ کے مرکزی وزیر جناب نتن گڈکری ، ریلوے ، مواصلات، الیکٹرونک اور اطلاعاتی ٹیکنالوجی کے وزیر جناب اشونی ویشنو ، بجلی اورنئی و قابل تجدید توانائی کے وزیر جناب آر کے سنگھ، ماحولیات ، جنگلات اور موسمیاتی تبدیلی کے وزیر جناب بھوپندر یادو ، رکشا راجیہ منتری جناب اجے بھٹ ، قومی سلامتی کے مشیر جناب اجیت ڈوبھال، اروناچل پردیش کے وزیر اعلیٰ جناب پیما کھانڈو، اترا کھنڈ کے وزیر اعلیٰ جناب پشکر سنگھ دھامی اور لداخ کے لیفٹیننٹ گورنر بریگیڈیئر بی ڈی مشرا، چیف آف ڈیفنس اسٹاف جنرل انیل چوہان، چیف آف دی ایئر ااسٹاف ایئر چیف مارشل وی آر چودھری ، چیف آف دی آر می اسٹاف جنرل منوج پانڈے، دفاعی سیکریٹری جناب گردھر آرمنے اور متعلقہ وزارتوں کے دیگر اعلیٰ افسران نے اس میٹنگ میں شرکت کی۔
امور داخلہ کی وزارت
جموں و کشمیر میں مرکزی مسلح پولیس فورسز  کی اموات
اُمور داخلہ کے وزیر مملکت جناب جی کشن ریڈی نے آج لوک سبھا میں ایک سوال کے تحریری جواب میں بتایا کہ جموں وکشمیر گزشتہ تین دہائیوں سے زیادہ سے سرحد پار کی امداد یافتہ اور حمایت یافتہ دہشت گردی سے متاثر ہے۔ حکومت نے دہشت گردی کے تئیں بالکل برداشت نہ کرنے کی پالیسی اپنا رکھی ہے۔ سیکورٹی فورسز دہشت گردی کا مقابلہ کرنے کیلئے مؤثر اور لگاتار کارروائی کررہی ہیں۔ اس کے نتیجے میں یکم مارچ 2020 سے لیکر 31 اگست 2020 کے دوران جموں اور کشمیر میں 138 دہشت گردوں کو بے اثر بنایا گیا ہے۔ چھ مہینے کی اس مدت کے دوران 50 سیکورٹی فورسز کے اہلکار جموں وکشمیر میں دہشت گردی کے واقعات اور جنگ بندی کی خلاف ورزیوں/ سرحد پار کی گولی باری میں شہید ہوئے ہیں۔سیکورٹی فورسز سے متعلق موجودہ اصول وضوابط کے مطابق ان اہلکاروں کے لواحقین کو امدادی رقم دی گئی ہے۔
-----------------------
م ن۔م ع۔ ع ن
U NO: 5417
(Visitor Counter : 53
سٹرک ٹرانسپورٹ اور شاہراہوں کی وزارت
از خود جانچ اسٹیشن کے ذریعہ موٹرگاڑیوں کی لازمی فٹنیس سے متعلق نوٹی فکیشن جاری کیاگیا
سڑک ٹرانسپورٹ اورشاہراہوں کی وزارت نے ایک خود کارٹسٹنگ اسٹیشن کے ذریعہ ہی موٹرگاڑیوں کی لازمی فٹ نیس سے متعلق مورخہ 5اپریل 2022کو ایک نوٹیفکیشن جاری کیا ہے ،جسے سینٹرل موٹروھیکل رولس 1989کے ضابطہ 175کے مطابق رجسٹرڈ کیاگیاہے ۔جو حسب ذیل ہے :
- یکم اپریل 2023سے بھاری سامان گاڑیوں /میڈیم پیسنجرموٹرگاڑیوں کے لئے اور
- یکم جون ، 2024سے میڈیم گڈس وھیکل /میڈیم پیسنجرموٹروھیکل اورلائٹ موٹروھیکل ٹرانسپورٹ کے لئے
وزیراعظم کا دفتر
وزیر اعظم نے جھارکھنڈ کے یومِ تاسیس کے موقع پر ریاست کے عوام کو مبارکباد پیش کی
وزیر اعظم نے جھارکھنڈ کے یوم تاسیس کے موقع پر ریاست کے عوام کو مبارکباد پیش کی ہے۔ انہوں نے ریاست کےلئے ترقی کی نئی بلندیوں کےلئے اپنی نیک خواہشات کا اظہار کیا۔
ایک ٹوئیٹ میں وزیر اعظم نے کہا:
جھارکھنڈ کے سبھی لوگوں کو ریاست کے یوم تاسیس کی بہت بہت مبارکباد ۔میری خواہش ہے کہ قدرتی وسائل اور قبائلی فن اور ثقافت سے مالامال یہ ریاست ترقی کی نئی بلندیوں سے ہمکنار ہو۔
ریلوے کی وزارت
سال 2017-18 سے 2021-22 تک، راشٹریہ ریل سَنرکشا کوش کے کاموں پر 1.08 لاکھ کروڑ روپے کا خرچ ہوا
آر آر ایس کے کو سال 2017-18 میں 5 سال کی مدت میں 1 لاکھ کروڑ کے مجموعی سرمایہ کے ساتھ اندازہ شدہ حفاظتی کاموں کے عمل درآمد کے لیے بنایا گیا تھا
راشٹریہ ریل سنرکشا کوش  کو 2017-18 میں 5 سال کی مدت میں 1 لاکھ کروڑ کے مجموعی سرمایہ کے ساتھ اندازہ شدہ حفاظتی کاموں کے نفاذ کے لیے بنایا گیا تھا۔ اس فنڈ کے تحت شروع کیے گئے منصوبے ٹریک کی تجدید، پلوں، سگنلنگ، رولنگ اسٹاک، تربیت اور اہم حفاظتی عملے کے لیے سہولیات سے متعلق ہیں۔ آر آر ایس کے کے کاموں کی مالی اعانت مجموعی بجٹ سپورٹ  اور ریلوے کی آمدنی/وسائل بشمول اضافی بجٹ سے متعلق وسائل  کے ذریعے وسائل کو متحرک کرنا، آر آر ایس کے پر وزارت خزانہ کے رہنما خطوط کے مطابق ہے۔ 2017-18 سے 2021-22 تک آر آر ایس کے کے کاموں پر 1.08 لاکھ کروڑ روپے کا خرچ آیا۔ اخراجات کی تفصیلات ضمیمہ I کے طور پر شامل ہیں۔
ریلوے سیفٹی فنڈ  2001-02 میں ابتدائی طور پر لیول کراسنگ اور روڈ اوور برج اور روڈ انڈر برج سے متعلق کاموں کو فنڈ دینے کے لیے بنایا گیا تھا۔ اس کے دائرۂ کار کو بعد میں دیگر حفاظتی کاموں پر بھی سرمایہ خرچ کرنے کے لیے بڑھا دیا گیا ہے۔
پچھلے پانچ سالوں کے دوران، حفاظت سے متعلق کاموں پر خرچ کرنے کے لیے راشٹریہ ریل سنرکشا کوش  اور ریلوے سیفٹی فنڈ  چلائے گئے ہیں۔ اس کے علاوہ مجموعی بجٹ سپورٹ، ڈی آر ایف اور ڈی ایف سے کیپٹل اخراجات حفاظت سے متعلق کاموں پر کیے جاتے ہیں۔ مالی سال 2014-15 اور مالی سال 2022-23 کے درمیان کل اخراجات اور مالی سال 2023-24 کے لیے بی ای کی رقم سیفٹی سے متعلق پلان ہیڈز پر 1.78 لاکھ کروڑ روپے ہے۔ تفصیلات کو ضمیمہ II کے طور پر شامل کیا گیا ہے۔ یہ رقم مالی سال 2004-05 سے مالی سال 2013-14  کے دوران سیفٹی سے متعلق پلان مدوں پر خرچ کی گئی رقم کا تقریباً 2.5 گنا ہے۔
فنڈز پروجیکٹ کے لحاظ سے فراہم کیے جاتے ہیں جو متعدد زونز/ڈویژنز میں آ سکتے ہیں، اس لیے حفاظتی کاموں پر زون وار اخراجات کو ضمیمہ III کے طور پر شامل کیا گیا ہے۔
اہم حفاظتی عملہ جیسے ڈرائیور ٹریک اور سگنلز پر مسلسل نظر رکھتے ہیں۔ اس میں کھڑا ہونا شامل ہے۔ اس لیے ڈیوٹی کے اوقات کے بعد آرام کا معیار بہت ضروری ہے۔ لوکو پائلٹس/اسسٹنٹ لوکو پائلٹس کو اگلی ڈیوٹی سے پہلے آرام کرنے کے لیے، 2013 میں سینٹر فار ایڈوانس منٹیننس ٹیکنالوجی  کی طرف سے پیش کی گئی تکنیکی رپورٹ میں رننگ روم کے لئے فوٹ مساج، یوگا میٹ، فٹنس سہولیات، کچن کے برتنوں جیسی سہولیات کی سفارش کی گئی تھی۔ سیفٹی افرادی قوت کی تربیت کے علاوہ سیفٹی سے متعلق ٹریک مینجمنٹ سسٹم اپلی کیشن کے لیے لیپ ٹاپ اور کمپیوٹر بھی فراہم کیے گئے۔ لہٰذا اخراجات رننگ روم اور ٹریننگ اسٹاف وغیرہ کی اپ گریڈیشن کے حصول کے لیے طے شدہ رہنما خطوط پر مبنی تھے جو براہ راست ٹرین چلانے کی حفاظت سے متعلق تھے۔
سی اینڈ اے جی نے ’’انڈین ریلویز میں پٹری سے اترنے‘‘ پر 2022 کی اپنی کارکردگی آڈٹ رپورٹ نمبر 22 میں مشاہدہ کیا ہے کہ آر آر ایس کے کو بک کیے گئے کچھ اخراجات غیر ترجیحی اشیاء میں تھے۔ ریلوے نے ایکشن ٹیکن نوٹ میں آڈٹ کے مشاہدے کا جواب دیتے ہوئے کہا ہے کہ یہ اخراجات رننگ روم کی سہولیات سے متعلق سی اے ایم ٹی ای سی ایچ کی تکنیکی رپورٹ اور پالیسی لیٹر کے ذریعے کور کیے جاتے ہیں۔ اس کے مطابق، اہم حفاظتی عملے کے لیے آلات اور گیئر پر مطلوبہ اخراجات کچھ ریلوے پر آر آر ایس کے کو بک کیے گئے ہیں۔
یہ اطلاع ریلوے، مواصلات اور الیکٹرانک و انفارمیشن ٹیکنالوجی کے مرکزی وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔
ش ح۔ا ک ۔ م ر
Urdu No. 7304
(Visitor Counter : 35
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو179.14کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.49 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبستہ ہے ۔ کووڈ ۔19سے بچاؤ کے لئے ملک گیر ٹیکہ کاری کی مہم کا 16جنوری 2021 سےآغاز کیاگیاتھا۔سبھی کوکووڈ-19 سے بچاؤ کاٹیکہ لگائے جانے کے نئے مرحلے کاآغاز21 جون 2021 کوکیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپربھارتی حکومت ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی مدد ومعاونت کررہی ہے ۔ کووڈ ۔19سے بچاؤ کے لئے ملک گیرٹیکہ کاری مہم کے نئے مرحلے میں ، بھارتی حکومت ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
)4؍مارچ 2022کے مطابق)
|
|
فراہم کی گئی خوراکیں
|
|
1791449670
|
|
بچی ہوئی خوراکیں
|
|
154934846
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 179.14کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.49 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
بھارتی چناؤ کمیشن
ووٹ ڈالے گئے ای وی ایم، اسٹرانگ رومز میں پوری طرح محفوظ ہیں
نئی دہلی،21/ مئی۔ووٹ ڈالے گئے ای وی ایم کو اسٹرانگ رومز میں تبدیل کرنے کے مقصد سے ای وی ایم کی مبینہ نقل وحمل سے متعلق بعض شکایتیں میڈیا میں بڑے پیمانےپر گشت کررہی ہیں۔ بھارت کا الیکشن کمیشن، پر زور انداز میں اور واضح طور پر یہ وضاحت کرتا ہے کہ ایسی رپورٹیں اور الزامات پوری طرح غلط اور حقائق پر مبنی نہیں ہیں۔ سوشل میڈیا پر وائرل ہورہی تصاویر، پولنگ کے دوران استعمال کئے گئے کسی بھی ای وی ایم سے متعلق نہیں ہیں۔
پولنگ کا عمل مکمل ہونے کے بعد ووٹ ڈالے گئے تمام ای وی ایم اور وی وی پی اے ٹی،سخت حفاظتی انتظامات میں مجوزہ اسٹرانگ روم میں پہنچا دی گئی ہے۔یہ اسٹرانگ رومز کو امیدواروں اور الیکشن کمیشن کے مشاہدین کی موجودگی میں دوہرے تالے میں سیل کردئے گئے ہیں۔اسٹرانگ روم میں ای وی ایم اور وی وی پیٹ رکھنے اور اسٹرانگ روم کی سیلنگ کے پورے عمل کی ویڈیو گرافی کی گئی ہے۔ووٹوں کی گنتی کا عمل مکمل ہونے تک سی سی ٹی وی کے ذریعہ ان کی نگرانی کی جاتی ہے۔سینٹرل مسلح پولیس فورسیس کے ذریعہ ہر ایک اسٹرانگ روم کی 24 گھنٹے حفاظت کی جاتی ہے۔مزید برآں امیدوار اور ان کے نامزد ایجنٹ چوبیس گھنٹے اسٹرانگ روم کے قریب موجود رہتے ہیں۔
ووٹوں کی گنتی کے دن اسٹرانگ روم کو امیدواروں/ نامزد ایجنٹوں اور مشاہدین کی موجودگی میں کھولا جاتا ہے اور اس کی بھی ویڈیو گرافی ہوتی ہے۔ای وی ایم کی گنتی کا عمل شروع ہونے سے قبل کاؤنٹنگ ایجنٹوں کو ای وی ایم کے پتہ کےٹیگ، سیل ای وی ایم کا سیرئل نمبر دکھایا جاتا ہے تاکہ وہ پولنگ کے دوران استعمال میں لائی گئی اصل مشین کی اصلیت اور اس کے حقیقی ہونے کے تعلق سے وہ مطمئن ہوسکیں۔
انتخابات کا اعلان ہونے کے بعد سے ہی الیکشن کمیشن نے اپنی منعقدہ 93 میٹنگوں میں متعدد مواقع پر تمام سیاسی پارٹیوں سےانتخابات سے متعلق انتظامات اور طریقہ کار کی وضاحت کی گئی ہے۔تمام چیف الیکٹورل آفیسروں اور ڈسٹرکٹ الیکشن آفیسروں کو بار بار یہ مشورہ دیاجاتا ہے کہ وہ امیدواروں کے سامنے ووٹوں کی گنتی کے انتظامات کی وضاحت کرتے رہیں۔
ایسی حالت میں کیا اس بات پر یہ یقین کیاجاسکتا ہے کہ مذکورہ بالا تفصیلی انتظامی طریقہ کار، سیکوریٹی فریم ورک اور طریقہ کار سے متعلق رہنما خطوط جو کمیشن کے ذریعہ وضع کئے گئے ہیں، مجوزہ اسٹرانگ روم ، جو چوبیس گھنٹے سی اے پی ایف کے علاوہ امیدواروں کی نگرانی میں رہتے ہیں وہاں ڈالے گئے ووٹ کے حامل ای وی ایم اور وی وی پیٹ میں کسی قسم کی چھیڑ چھاڑ اور پھیر بدل ممکن ہے۔
سوشل میڈیا پر گشت کررہے الزامات کو ثابت کرنے والی ویڈیو کلپس،محض غیراستعمال شدہ ای وی ایم ، جو ریزور میں ہے ان کی نقل وحمل یا اسٹوریج سے متعلق ہیں۔ پھر بھی ریزور ای وی ایم کے رکھ رکھاؤ میں آنے والی کسی بھی قسم کی کوتاہی کی پوری طرح جانچ کی جائے گی اور اس کے لئے ذمہ دار آفیسروں کے خلاف تادیبی کارروائی کی جائے گی۔ ووٹوں کی گنتی کا عمل مکمل ہونے تک ای وی ایم کی رکھ رکھاؤ سے متعلق کسی بھی قسم کی شکایت کی جانچ کے لئے نرواچن سدن میں ایک ای وی ایم کنٹرول روم011-23052123 کام کرتا رہے گا۔ یہ کنٹرول روم 22مئی 2019 کو صبح 11:00 بجے سے کام کرنے لگے گا۔
وزارت دفاع
ڈی آر ڈی او نے آکاش ویپن سسٹم  کے اتھارٹی ہولڈنگ سیلڈ پارٹیکولرز میزائل سسٹمز کوالٹی ایشورنس ایجنسی کے سپرد کئے
ڈیفنس ریسرچ اینڈ ڈیولپمنٹ آرگنائزیشن  نے 3 دسمبر 2022 کو حیدرآباد میں آکاش ویپن سسٹم  کے اتھارٹی ہولڈنگ سیلڈ پارٹیکولرز میزائل سسٹم کوالٹی ایشورنس ایجنسی  کے حوالے کئے۔ سپرد کرنے کا اہتمام ڈیفنس ریسرچ اینڈ ڈیولپمنٹ لیبارٹری  میں کیا گیاجو کہ ایک نوڈل ایجنسی ہے اور جس نے آکاش ویپن سسٹم ڈیزائن اور تیار کیا ہے۔ تکنیکی تفصیلات اور معیار کی دستاویز اور مکمل ویپن سسٹم اجزا کی ڈرائنگ کو پراجیکٹ آکاش کے ذریعہ مہر بند کیا گیا اور انہیں اے ایچ ایس پی منتقلی کے حصے کے طور پر ایم ایس کیو اے اے کے سپرد کر دیا تھا۔
رکشا منتری جناب راج ناتھ سنگھ نے اے ایچ ایس پی کی منتقلی کو ایک تاریخی واقعہ قرار دیتے ہوئے ڈی آر ڈی او، ہندوستانی فوج اور صنعت کو مبارکباد دی ہے۔ انہوں نے یہ اعتماد ظاہر کیا کہ یہ افواج کی ضروریات کو پورا کرنے میں ایک اہم رول ادا کرے گا۔
دفاعی آر اینڈ ڈی کے محکمے کے سکریٹری اور ڈی آر ڈی او کے چیئرمین ڈاکٹر سمیر وی کامت نے میزائل اور ملٹی پل گراؤنڈ سسٹمز پر مشتمل ایسے کمپلیکس سسٹم کے لئے ایم ایس کیو اے اے کو میزائل کلسٹر سے پہلے اے ایچ ایس پی کی منتقلی کے لئے پراجیکٹ آکاش ٹیم کو مبارکباد پیش کی ہے۔ انہوں نے کہا کہ منتقلی کا یہ عمل مستقبل کے میزائل سسٹمز کے لیے روڈ میپ تیار کرنے میں معاون ہوگا، جو کہ تیاری کے مرحلے میں ہے۔
آکاش پہلا جدید ترین دیسی ساخت کا سطح سے ہوا میں مار کرنے والا میزائل سسٹم ہے جو تقریباً ایک دہائی سے مسلح افواج کے پاس ہے اور ہندوستانی آسمانوں کا دفاع اور قومی سلامتی فراہم کرا رہا ہے۔ اسے ہندوستانی فوج اور ہندوستانی فضائیہ نے 30,000 کروڑ روپے کے آرڈر ویلیو کے ساتھ شامل کیا ہے، جو ملک میں تیار کئے گئے میزائل سسٹم کے سب سے بڑے سنگل سسٹم آرڈرز میں سے ایک ہے۔
ڈی آر ڈی ایل کے علاوہ ڈی آر ڈی او کی کئی لیبز کا سسٹم کو تیار کرنے میں رول رہا ہے۔ ان میں ریسرچ سنٹر عمارت ،الیکٹرانکس اینڈ ریڈار ڈیولپمنٹ اسٹیبلشمنٹ؛ ریسرچ اینڈ ڈیولپمنٹ اسٹیبلشمنٹ ؛ انٹیگریٹڈ ٹیسٹ رینج؛ آرمامینٹ ریسرچ اینڈ ڈیولپمنٹ اسٹیبلشمنٹ؛ ہائی انرجی میٹریلز ریسرچ لیبارٹری اور وہیکلز ریسرچ ڈیولپمنٹ اسٹیبلشمنٹ شامل ہیں۔ یہ سسٹم بھارت ڈائنامکس لمیٹڈ، بھارت الیکٹرانکس لمیٹڈ، لارسن اینڈ ٹوبرو، ٹاٹا ایڈوانسڈ سسٹمز لمیٹڈ، الیکٹرانکس کارپوریشن آف انڈیا لمیٹڈ، بی ای ایم ایل لمیٹڈ کے ساتھ ساتھ مائیکرو، اسمال اینڈ میڈیم انٹرپرائزز اور دیگر صنعتی شراکت داروں کے ذریعے تیار کیے گئے ہیں۔
۔۔۔۔۔۔۔۔۔۔۔
ش ح۔ا گ۔ن ا۔

U- 13273
(Visitor Counter : 94
پیٹرولیم اور قدرتی گیس کی وزارت
ملک میں سی این۔ جی نیٹ ورک کی سہولت
پٹرولیم اور قدرتی گیس کے وزیرمملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ سی این جی اسٹیشنوں کا قیام سٹی گیس ڈسٹری بیوشن  نیٹ ورک کی ترقی کا حصہ ہے اور اس کا انتظام پیٹرولیم اور قدرتی گیس ریگولیٹری بورڈ  کے ذریعے مجاز اداروں کے توسط سے کیا جا رہا ہے۔ 11ویں سی جی ڈی نیلامی مرحلہ کی تکمیل کے بعد، ملک کے کل جغرافیائی رقبے کا 88 فیصد حصہ جس میں 295 جغرافیائی علاقے  ہیں جو آبادی کے 98 فیصد حصوں کو کورکرتے ہیں اور ان جی ایز کے تحت تمام شہروں سمیت 28 ریاستوں/ مرکز کے زیر انتظام علاقوں کے 630 اضلاع سی جی ڈی نیٹ ورک کے تحت آجائیں گے۔
30.09.2022 تک، سی این جی کی فراہمی کے لیے 221 جی اے  لاگو کیے گئے ہیں۔ ان 221 جی ایز میں شہروں کو گیس کی سپلائی پی این جی آربی کے ذریعہ کم از کم ورکس پروگرام  اہداف اور ٹیکنو کمرشل فزیبلٹی کے مطابق کی جا رہی ہے۔
حکومت گرین ہاؤس گیسوں کے اخراج کو کم کرنے کے لیے متبادل ایندھن جیسے رقیق قدرتی گیس ، گرین ہائیڈروجن، کمپریسڈ بائیو گیس ، ایتھنول وغیرہ کو فروغ دے رہی ہے۔
کامرس اور صنعت کی وزارتہ
مرکز نے خصوصی زرعی مصنوعات کے لئے ’ٹرانسپورٹ اور مارکیٹنگ اسٹنٹ‘اسکیم میں ترمیم کی
ڈیری پروڈکٹس، جو پہلے کی اسکیم کے تحت شامل نہیں تھے ،اب امداد کے اہل ہوں گے
امداد کی شرحیں بڑھادی گئی ہیں ، سمندر کے ذریعہ ایکسپورٹ کئے جانے پر 50 صد اور ہوائی جہاز کے ذریعہ ایکسپورٹ کئے جانے پر 100 فی صد کا اضافہ کیا گیا ہے
نئی دہلی، 10ستمبر 2021/مرکز نے خصوصی زرعی مصنوعات کے لئے ’’ٹرانسپورٹ اسسٹنٹ اسکیم میں ترمیم کی ہے۔
کامرس کے محکمہ نے فروری 2019 میں مال برداری کے کرائے کے بین الاقوامی کمپوننٹ کے لئے تعاون فراہم کرنے کے لئے زرعی مصنوعات کے ہندستانی ایکسپورٹرس کے سامنے آنے والی بلند ترین مال بھاڑہ لاگت کے نقصانات کو کم کرنے کے لئے ’’ٹرانسپورٹ اینڈ مارکیٹنگ اسسٹنٹ ‘‘ اسکیم نافذ کی تھی۔ ابتدا میں یہ اسکیم یکم مارچ 2019 سے 31 مارچ 2020 کی مدت کے لئے نافذ کی گئی تھی اور بعد میں اس میں توسیع کرکے 31 مارچ 2021 کے لئےموثر کردیا گیا ہے۔
اب محکمہ نے برآمد کے لئے خصوصی مصنوعات کے لئے ترمیم شدہ ٹرانسپورٹ اور مارکیٹنگ تعاون اسکیم کو یکم اپریل 2021 کو یا بعد میں 31 مارچ 2022 تک کےلئے نافذ العمل کرنے کا اعلان کردیا ہے۔موجودہ اسکیم برآمد کے لئے 31 مارچ 2021 تک موٖثر طریقے سے جاری رہے گی۔
ترمیم شدہ اسکیم میں مندرجہ ذیل اہم تبدیلیاں کی گئی ہیں:
- ڈیری مصنوعات، جو پہلے کی اسکیم کے تحت شامل نہیں تھے، ترمیم شدہ اسکیم کے تحت اب تعاون کے اہل ہوں گے۔
- تعاون کی شرحیں بڑھادی گئی ہیں، سمندر کے ذریعہ برآمد کئے جانے پر 50 فی صداور ہوائی جہاز کے ذریعہ برآمد کئے جانے پر سو فی صد کا اضافہ کیا گیا ہے۔ اس کی تفصیلات درج ذیل ہیں:
- اسسٹنٹ یا تعاون کی شرحیں 
فی ٹی ای یو رقم سی ای ٹی یو رقم  ہوائی جہازکے ذریعہ

موجودہ ترمیم شدہ موجودہ ترمیم شدہ موجودہ ترمیم شدہ
مغربی افریقی 11200 16800 19600 29400 0.841.68
مشرقی افریقہ 11200 16800 21000 315000.841.68
یوروپ 9800 14200 21000 31500 1.122.24
خلیج 8400 12600 14000 21000 0.701.40
شمال امریکہ 21000 31500 28700 43050 2.805.60
اسیان 5600 8400 12600 18900 0.701.40
رو س اور سی آئی ایس 12600 18900 22400 33600 0.701.40
درو دراز مشرقی 8400 12600 12250 18375 0.841.68
اوسیانا، 16800 25200 24500 36750 2.805.60
چین 0012600189000.84 1.68
جنوبی امریکہ 23800 35700 31500 47250 3.507.00
ڈائریکٹوریٹ جنرل آف فورن ٹریڈ  جلد ہی ترمیم شدہ ایکٹ کے تعاون کا لئے کے لئے عمل کے بارےمیں نوٹی فکیشن دے گا۔
ترمیم شدہ اسکیم کے تحت اضافہ شدہ تعان سے زراعت سے متعلق مصنوعات کے ہندستانی برآمد کنندگان کو بڑھے ہوئے ریٹ اور لاجسٹکٹ لاگ کو پورا کرنے میں مدد ملے گی۔
ش ح۔ ش ت۔ج
Uno-8889
(Visitor Counter : 192